Foto: AFP/Getty Images Amerika Qo‘shma Shtatlari prezidenti Donald Trampning xavotir bildirishicha, Respublikachilar partiyasi oraliq saylovlarda muvaffaqiyatsizlikka uchraydigan bo‘lsa, mamlakatda zo‘ravonlik holatlari yuz berishi mumkin. Prezidentning so‘zlari CNN telekanali tomonidan keltirilgan. Tramp 2018 yilning noyabrida bo‘lib o‘tadigan oraliq saylovlarda Respublikachilar partiyasining ehtimoliy mag‘lubiyati haqida gapirar ekan, bu holatda «zo‘ravonlik bo‘lmasligiga» umid bildirdi. «Agar nimalar sodir bo‘layotganini kuzatayotgan bo‘lsangiz, u holda umuman kerak bo‘lmagan zo‘ravonliklarni ko‘rasiz. Butun dunyoda, lekin bizning mamlakatimizda ham. Buni men ko‘rmoqchi emasman», - dedi Tramp. Prezident o‘z tarafdorlari oldidagi yopiq nutqi davomida shunday bayonot bilan chiqqan, deb xabar beradi NBC telekanali. Eslatib o‘tamiz, avvalroq Tramp bosh prokurorga Klinton bo‘yicha chaqiriq bilan chiqqandi.